
NORAKSTS
Daugavpils valstspilsētas PAŠVALDĪBA

Reģ. Nr. 90000077325

Kr.Valdemāra iela 1, Daugavpils, LV-5401
Iepirkums Publisko iepirkumu likuma 9.panta kārtībā

“Pasākuma “Rīgas ielas svētki 2026” mākslinieciskā, tehniskā un organizatoriskā realizācija”, identifikācijas numurs DVP 2026/165
Iepirkuma komisijas sēdes protokols Nr. 4
2026.gada 20.augustā
SĒDE NOTIEK: Daugavpilī, Imantas ielā 9-1B

SĒDE SĀKAS: plkst. 09:00
SĒDĒ PIEDALĀS:

	Komisijas priekšsēdētāja:
	Ineta Leitāne – Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļas vadītāja,

	Komisijas priekšsēdētājas vietniece:
	Vija Pļaskota – Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļas juriste,

	Komisijas locekļi:

	Diāna Soldāne - Daugavpils valstspilsētas pašvaldības iestādes “Vienības nams” vadītāja.

	Sēdi vada:    
	Ineta Leitāne

	Sēdei protokolē:
	Vija Pļaskota  


Komisijas izveidošanas pamats: Daugavpils valstspilsētas pašvaldības izpilddirektores 2026.gada 29.jūlija rīkojums Nr.409e.
Sēdē attaisnojošo iemeslu dēļ (atvaļinājums) nepiedalās Inga Zarāne – Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļas ekonomists,
SĒDES DARBA KĀRTĪBA:
1. Vispārīģie jautājumi.
2. Pretendenta kvalifikācijas prasību pārbaude.
3. Pretendenta tehniskā piedāvājuma pārbaude.
4. Pretendenta finanšu piedāvājuma pārbaude.
5. Starplēmuma pieņemšana.
6. Lemuma par uzvarētāju pieņemšana.
I. Vispārīgie jautājumi
1. Iepirkuma komisijas (turpmāk tekstā - Komisija) priekšsēdētāja Ineta Leitāne paziņo sēdi par atklātu, nosauc Komisijas sastāvu, ziņo, ka nepieciešams uzsākt pretendenta piedāvājuma atbilstības pārbaudi iepirkumā iepirkuma “Pasākuma “Rīgas ielas svētki 2026” mākslinieciskā, tehniskā un organizatoriskā realizācija”, identifikācijas numurs DVP 2026/165 (turpmāk tekstā - Iepirkums).
2. Iepirkuma priekšmets netika dalīts daļās.
3. Piedāvājumi tika iesniegti elektroniski Elektronisko iepirkumu sistēmā.
4. 2026.gada 19.augusta sēdē (protokols Nr.3) Komisija atvēra iesniegtos piedāvājumus un konstatēja, ka piedāvājumu iepirkumā ir iesniedzis viens pretendents:
	Nr. p.k.
	Pretendents
	Piedāvājuma iesniegšanas veids
	Piedāvājuma iesniegšanas

 datums un laiks
	Cena bez PVN

	1.
	"Z-Puzzle"
	Sistēmā
	18.08.2026. plkst. 23:14
	EUR 26773.00


5. Pēc piedāvājumu atvēršanas, komisijas locekļi un dokumentu sagatavotāji - Vija Pļaskota (Nolikums) un Sandra Osīte (Tehniskā specifikācija), ir parakstījuši apliecinājumus, ka nav ieinteresēti neviena pretendenta izvēlē un darbībā.
6. Pirms vērtēšanas uzsākšanas komisijas priekšsēdētāja I.Leitāne mutiski pārjautā komisijas locekļiem un dokumentu sagatavotājiem, vai nav konstatēti tādi apstākļi, kuru dēļ tie būtu ieinteresēti konkrēta pretendenta izvēlē vai darbībā, vai ir saistīti ar kādu no pretendentiem Publisko iepirkumu likuma 25.panta pirmās daļas izpratnē. Komisijas locekļi un dokumentu sagatavotāji atbild noraidoši. 
7. Komisija nolemj uzsākt piedāvājuma izvērtēšanu šādā kārtībā: pretendenta kvalifikācijas atbilstības pārbaude, pretendenta tehnisko piedāvājumu atbilstības pārbaude, pretendenta finanšu piedāvājuma atbilstības pārbaude (tajā skaitā aritmētisko kļūdu pārbaude).
Balsojums: 3 balsis “par”, “pret” – nav.
II. Pretendenta kvalifikācijas atbilstības pārbaude 

8. Komisija izskata pretendenta biedrības “Z-Puzzle” kvalifikācijas atbilstību Iepirkuma nolikuma atlases prasībām, pārbauda kvalifikācijas apliecināšanai iesniegtos dokumentus timekļvietnē www.eis.gov.lv Elektronisko iepirkumu sistēmas e-konkursu apakšsistēmā, kā arī izskata publiskās datubāzes www.ur.gov.lv, www.lursoft.lv pieejamās izdrukas un konstatē, ka: 

8.1. piedāvājums iesniegts atbilstoši Iepirkuma nolikumā noteiktajam - Elektronisko iepirkumu sistēmas e-konkursu apakšsistēmā, pieteikumu paraksta paraksttiesīgā persona;
8.2. pretendents biedrība “Z-Puzzle” ir reģistrēta Latvijas Republikas Uzņēmumu reģistra uzturētajā komercreģistrā;
8.3. pretendents biedrība “Z-Puzzle” ir iesniegusi visus Iepirkuma nolikuma 42.2. un 42.3.punktā noteiktos dokumentus un pilnībā ir apliecinājusi savu kvalifikāciju Iepirkumā;
8.4. pretendenta biedrība “Z-Puzzle” piedāvājumā neviens apakšuzņēmējs nav norādīts un neviena persona, uz kuras iespējām pretendents balstās, nav norādīta.

9. Komisija nolemj atzīt pretendenta biedrības “Z-Puzzle” kvalifikāciju par atbilstošu Iepirkuma nolikumā noteiktajām kvalifikācijas prasībām un virzīt pretendenta Iepirkumam iesniegto piedāvājumu turpmākai tehniskā piedāvājuma vērtēšanai.  

Balsojums: 3 balsis “par”, “pret” – nav.
III. Pretendenta tehniskā piedāvājuma pārbaude
10. Komisija izskata pretendenta biedrības “Z-Puzzle” iesniegtā tehniskā piedāvājuma atbilstību Iepirkuma tehniskās specifikācijas un Iepirkuma nolikumā noteiktajām prasībām:
10.1. Komisija izskata un konstatē, ka pretendenta biedrības “Z-Puzzle” iesniegtais tehniskais piedāvājums atbilst Iepirkuma tehniskajā specifikācijā un Iepirkuma nolikumā noteiktajām prasībām;
10.2. Komisija nolemj virzīt pretendenta biedrības “Z-Puzzle” Iepirkumam iesniegto piedāvājumu turpmākai finanšu piedāvājumu vērtēšanai.
Balsojums: 3 balsis “par”, “pret” – nav.
IV. Pretendenta finanšu piedāvājuma pārbaude iepirkuma
11. Komisija izskata pretendenta biedrības “Z-Puzzle” iesniegtā finanšu piedāvājuma atbilstību Iepirkuma nolikumā noteiktajām prasībām un konstatē, ka pretendenta biedrības “Z-Puzzle”  iesniegtais finanšu piedāvājums atbilst Iepirkuma nolikumā noteiktajām prasibam, aritmētiskas kļudas netika konstatētas.
Balsojums: 3 balsis “par”, “pret” – nav.
V. Starplēmuma pieņemšana

12. Komisija konstatē, ka piedāvātā cena bez pievienotās vērtības nodokļa, pēc tehniskā un finanšu piedāvājuma izvērtēšanas, paliek nemainīga.   
13. Saskaņā ar Iepirkuma nolikuma 46.punktu, piedāvājuma izvēles kritērijs ir normatīvo aktu un šī Iepirkuma nolikuma prasībām atbilstošs saimnieciski visizdevīgākais piedāvājums, kuru noteiks ņemot vērā tikai cenu. Par saimnieciski visizdevīgāko atzīs piedāvājumu ar viszemāko cenu.
14. Komisija konstatē, ka, atbilstoši Iepirkuma nolikuma 46.punktā noteiktajam, saimnieciski visizdevīgāko piedāvājumu ar viszemāko pakalpojumu izcenojumu kopsummu EUR bez PVN, piedāvā vienīgais pretendents biedrība “Z-Puzzle”, reģistrācijas numurs 40008238244. Līdz ar minēto, pretendents biedrība “Z-Puzzle” atzīstama par pretendentu, kuram pirmsšķietami būtu piešķiramas iepirkuma līguma slēgšanas tiesības Iepirkumā.
Balsojums: 3 balsis “par”, “pret” – nav.
15. Pirms gala lēmuma par uzvarētāju pieņemšanas Iepirkumā, pasūtītājam, atbilstoši normatīvo aktu prasībām, ir pienākums pārbaudīt izslēgšanas nosacījumu esamību attiecībā uz pretendentu biedrību “Z-Puzzle”. Pretendents nav norādījis, ka plānotu piesaistīt apakšuzņēmējus un nav norādījis personas, uz kuru spējām balstītos.
16. Iepirkuma nolikuma 36.punkts nosaka, ka Komisija pārbaudīs Publisko iepirkumu likuma 42.panta otrās daļas 1., 2., 3., 4., un 11.punktā (skat. https://likumi.lv/doc.php?id=287760) noteiktos izslēgšanas iemeslus tīmekļvietnē www.eis.gov.lv, kā arī Starptautisko un Latvijas Republikas nacionālo sankciju likuma 11.1 panta pirmajā daļā (skat.  https://likumi.lv/doc.php?id=280278) noteiktos izslēgšanas iemeslus Lursoft tīmekļvietnē https://www.lursoft.lv/. Izslēgšanas iemesli tiks pārbaudīti Publisko iepirkumu likuma 42.pantā noteiktajā kārtībā. 
17. Iepirkuma nolikuma 37.punkts nosaka, ka Komisija pārbaudīs, vai uz pretendentu neattiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.
18. Ņemot vērā ieprieks minēto un, pamatojoties uz Publisko iepirkumu likuma 9.panta astoto daļu, Iepirkuma nolikuma 36.punktu, 37.punktu un 46.punktu, Komisija nolemj:
18.1. atzīt pretendentu biedrību “Z-Puzzle”, reģistrācijas numurs 40008238244, juridiskā adrese: Stacijas iela 121A-12, Daugavpils, LV-5401, par pretendentu, kuram atbilstoši citām paziņojumā par līgumu un iepirkuma nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības iepirkumā iepirkumā “Pasākuma “Rīgas ielas svētki 2026” mākslinieciskā, tehniskā un organizatoriskā realizācija”, identifikācijas numurs DVP 2026/165;
18.2. pārbaudīt pretendenta biedrībai “Z-Puzzle” Publisko iepirkumu likuma 42.panta otrās daļas 1., 2., 3., 4. un 11.punktā un sankcijas reglamentējošos normatīvajos aktos norādīto izslēdzošo apstākļu esību;
Balsojums: 3 balsis “par”, “pret” – nav.
VI. Lēmuma par uzvarētāju pieņemšana
19. Komisija uzsāk izslēgšanas nosacījumu pārbaudi attiecībā uz pretendentu biedrību “Z-Puzzle” kārtībā kāda paredzēta Publisko iepirkumu likuma 9.panta astotajā daļā un sankcijas reglamentējošajos normatīvajos aktos.
20. Komisija pārbauda Publisko iepirkumu likuma 9.panta astotajā daļā un Starptautisko un Latvijas Republikas nacionālo sankciju likuma 11.1 panta pirmajā daļā norādīto izslēdzošo apstākļu esību attiecībā biedrību “Z-Puzzle”.
21. Komisijas locekļi izskata e-izziņas (identifikatori 0023-20-08-26 un 0024-20-08-26), lursoft datubāzes sankciju izziņas, citas Komisijas rīcībā esošās ziņas un konstatē, ka attiecībā uz pretendentu biedrību “Z-Puzzle” nepastāv Publisko iepirkumu likuma 9.panta astotajā daļā un Starptautisko un Latvijas Republikas nacionālo sankciju likuma 11.1 panta pirmajā daļā norādītie izslēgšanas nosacījumi.
22. Komisija nekonstatē arī Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumus.
23. Publisko iepirkumu likuma 9.panta trīspadsmitā daļa nosaka, ka Komisija par uzvarētāju Iepirkumā atzīst pretendentu, kurš izraudzīts atbilstoši Iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar šā panta astoto daļu.
24. Iepirkuma nolikuma 46.punkts nosaka, ka Komisija izvēlēsies vienu normatīvo aktu un Iepirkuma nolikuma prasībām atbilstošu saimnieciski visizdevīgāko piedāvājumu, kuru noteiks ņemot vērā šajā nolikumā noteiktos vērtēšanas kritērijus.
25. Saimnieciski visizdevīgākais piedāvājums Iepirkumā ir vienīgā pretendenta biedrības “Z-Puzzle” piedāvājums un uz pretendentu neattiecas normatīvajos aktos noteiktie izslēgšanas nosacījumi.
26. Ņemot vērā minēto un pamatojoties uz Publisko iepirkumu likuma 9.panta septīto un trīspadsmito daļu, Iepirkuma nolikuma 46.punktu, 56.6.punktu, Komisija nolemj:
26.1. atzīt pretendentu biedrību “Z-Puzzle”, reģistrācijas numurs 40008238244, juridiskā adrese: Stacijas iela 121A-12, Daugavpils, LV-5401, par uzvarētāju iepirkumā “Pasākuma “Rīgas ielas svētki 2026” mākslinieciskā, tehniskā un organizatoriskā realizācija”, identifikācijas numurs DVP 2026/165, un piešķirt līguma slēgšanas tiesības par summu 26773,00 euro (divdesmit seši tūkstoši septiņi simti septiņdesmit trīs euro, 00 centi) bez pievienotās vērtības nodokļa;

26.2. normatīvajos aktos noteiktajā kārtībā informēt pretendentu par iepirkuma rezultātiem;

26.3. normatīvajos aktos noteiktajā kārtībā publicēt šī lēmuma tekstu un informatīvu paziņojumu par noslēgto līgumu.

Balsojums: 3 balsis “par”, “pret” – nav.
Komisijas priekšsēdētaja slēdz sēdi.

SĒDE BEIDZAS plkst. 10:00
Komisijas priekšsēdētāja:

     (personīgais paraksts)


I.Leitāne

Komisijas priekšsēdētājas vietniece:
    (personīgais paraksts)


V.Pļaskota
Komisijas loceklis:


    (personīgais paraksts)


D.Soldāne

